Publication: Magyar Közlöny
Issue: MK-2004-39 (Year: 2004, Number: 39)
Era: 2004-2010
Section: követelményeirõl szóló 43/2002. (VIII. 12.) HM—KvVM együttes rendelet.
Paragraph Index: 165

„13. § A repülõtér üzemben tartója a meglévõ épületek rendeltetésszerû használatában beálló korlátozások és a lakosságot érõ zajterhelés csökkentése érdekében a zajgátló védõövezetet kijelölõ vagy újból kijelölõ határozat jogerõre emelkedésétõl számított 6 hónapon belül a zaj elleni védelemre programot (a továbbiakban: zajvédelmi program) készít. Ebben a repülõtér üzemben tartója elõirányozza a zajgátló védõövezet kijelölését követõen bevezetni tervezett környezetkímélõ repülési eljárásokat, korlátozásokat, a földi zajok csökkentése, a területhasználat változtatása terén tervezett intézkedéseket, valamint az ingatlanokkal kapcsolatos, a 14. és 15. §-ban felsorolt zajvédelmi intézkedések ütemezését. A zajvédelmi programot a légiközlekedési hatóság hagyja jóvá. A repülõtér üzemben tartója a zajvédelmi program végrehajtásáról évente jelentést készít a légiközlekedési hatóság részére.” 4 Az országos településrendezési és építési követelményekrõl szóló

Source: https://magyarkozlony.hu/hivatalos-lapok/96120957450073df672f78fa10bc28886f06752b/dokumentumok/a03f65cfc2c6ee0687558d4a82cfdff2e07c8480/letoltes